પાંચેય હિરોઇનોના નામ ફરિયાદમાં જાહેર કરાયા નથી, પણ આવી વાત ખાનગી રાખવી મુશ્કેલ છે. તેલુગુ એસોસિએશનના કાર્યક્રમ માટે કઇ અભિનેત્રીઓ ગઈ હતી તે તેલુગુ ફિલ્મ સર્કલમાં સૌ જાણે જ છે. આ ઘટના પછી તેલુગુ ફિલ્મમાં ચર્ચા વધી પડી છે. ભારતમાં પણ સેક્સ રેકેટ પકડાયા હતા અને વિદેશમાંથી પણ આવા સમાચાર આવે તો ફિલ્મઉદ્યોગ માટે સારી નિશાની નથી. હાલમાં જ એક અભિનેત્રીએ જાહેરમાં વસ્ત્રહિન થઇને પોતાનું કેવું શોષણ થાય છે તેની ફરિયાદ પણ કરી હતી. આ ઘટનાઓને ધ્યાનમાં લઇને ફિલ્મના એસોસિએશને કેટલીક એડવાઇઝરી પણ દાખલ કરી છે. વિદેશમાં કોઈ કાર્યક્રમોમાં જતા પહેલાં આયોજકો કોણ છે તે જાણી લેવાની સલાહ અપાઇ છે. કયા શહેરોમાં કાર્યક્રમો છે, ક્યાં ફરવાનું છે, કઇ હોટેલ્સમાં રહેવાનું છે તે આગોતરું જાણી લેવાનું ઇચ્છનીય છે તેવી સલાહો પણ અપાઇ રહી છે. આ ઉપરાંત સ્થાનિક ધોરણે પણ કેટલાક લોકો હિરોઇનની મજબૂરીનો લાભ લઈને રેકેટ ચલાવે છે તેની સામે સાવધાની રાખવાની પણ વાત છે.